ไทยพาณิชย์ประเมินจีดีพี 3.5-4.5%
ศูนย์วิจัยธนาคารไทยพาณิชย์ คาด เศรษฐกิจไทยปีนี้โต 3.5-4.5%
11 มี.ค. 2553

ศูนย์วิจัยธนาคารไทยพาณิชย์ คาด เศรษฐกิจไทยปีนี้โต 3.5-4.5%
ศูนย์วิจัยเศรษฐกิจและธุรกิจ ธนาคารไทยพาณิชย์ รายงานว่า คาดว่าเศรษฐกิจไทยปีนี้จะเติบโตราว 3.5 – 4.5% ตามการฟื้นตัวของเศรษฐกิจโลก ซึ่งเป็นผลดีต่อส่งออกและท่องเที่ยว อย่างไรก็ดี ปัจจัยฉุดรั้งได้แก่ ความไม่สงบทางการเมือง ปัญหามาบตาพุด และความรุนแรงของภัยแล้ง โดยถ้าทางการเมืองรุนแรงและยืดเยื้อ จะทำให้การท่องเที่ยวฟื้นตัวน้อยกว่าที่คาด ส่วนปัญหามาบตาพุด แม้เริ่มชัดเจนขึ้นแต่มีประเด็นที่ยังตกลงกันไม่ได้ ส่งผลต่อความมั่นใจของนักลงทุนและการลงทุนของภาคเอกชน สำหรับปัญหาภัยแล้งนั้นจะส่งผลทำให้รายได้เกษตรกรลดลง 
ด้านอัตราเงินเฟ้อจะอยู่จุดสูงสุดในไตรมาส 1 และทรงตัวในไตรมาส 2 ก่อนจะค่อยๆ ชะลอลงในครึ่งหลังของปี ส่วนอัตราดอกเบี้ยนโยบายอาจปรับขึ้นเล็กน้อย 0.25-0.5% ครึ่งหลังของปี